als_Latn dik_Latn sag_Latn
“Ruzhdi Bizhuta” është stadiumi ku nga shtatori mund të luajë Kombëtarja Shqiptare. Institucioni i futbollit, gjithmonë nëse gjërat shkojnë mirë, pritet të bëjë një marrëveshje me Bashkinë e qytetit të Elbasanit për të investuar në këtë stadium. Edhe pse “Ruzhdi Bizhuta” nuk ka ndriçim në funksionim duket se gjërat mund të ndryshojnë në pak muaj. Mund të investohet rreth 1 milionë euro në këtë stadium, duke filluar nga fusha e deri tek karriget, për ta sjellë impiantin në gjendje për t’u luajtur ndeshje ndërkombëtare. Sipas përllogaritjeve të FSHF-së, Elbasani është qyteti që ka stadiumin më të përshtatshëm për të luajtur ndeshjet ndërkombëtare. Faktikisht në “lojë” për të qenë pritës i ekipit kombëtar është edhe “Loro Boriçi”. Stadiumi i Shkodrës ka pafund vend por për ta sjellë në standardet e UEFA-s duhen më shumë se 1 milionë euro. Më mirë është që stadiumi i kombëtares të jetë ai i Elbasanit. Edhe inspektori i FIFA-s që erdhi në tetor pa nga afër këto stadiume dhe do të japë detyra se si ato mund t’i plotësojnë kushtet. Faktikisht në këto stadiume më së shumti fokusohet ideja e FSHF-së për vendet ku do të luajë kombëtarja pas janarit. Po kështu, në këto stadiume mund të investohen para së bashku me pushtetet lokale për të çuar standardet dhe për t’u luajtur në to ndeshje ndërkombëtare. Llogaritet që shuma e investuar të kalojë të 1 milionë Eurot. Gjithmonë nëse nis prishja e “Qemal Stafës”. Në të kundërt, gjërat mund të shkojnë keq e më keq dhe në shtator do të na duhet të luajmë jashtë Shqipërisë.
7000-Vendësh llogaritet “Ruzhdi Bizhuta” i rikonstruktuar
Detaj Për ndeshjet e Europës, Shqipëria ka shumë pak alternativa. Bëhet fjalë për Korçën, Durrësin dhe Vlorën, gjithmonë vetëm për dy turet e para.
35 Minuta është tashmë distanca nga Tirana në Elbasan
Tenderi i stadiumit, afrohet shteti
Sot do të vijnë ofertat ndërkombëtare. Ndërkohë, Ministria do të emërojë anëtarin e bordit. E ardhmja duket me sens më
Shoqëria Aksionere e cila në këtë moment ka në varësi administrimin e stadiumit dhe projektin për ndërtimin e një të riu aty ku gjendet “Qemal Stafa” sheh shenja pozitive “punimi” për të ardhmen. Mbi të gjitha, vullneti i qeverisë aktuale ka filluar të ketë një sens pozitiv dhe brenda këtyre dy ditëve Ministria e Arsimit dhe Sporteve që zotëron 25% të aksioneve do të emërojë njeriun i cili do të përfaqësojë këtë dikaster në bord. Ky duket në thelb si një vendim teknik, por realisht është një “vendim me karakter politik sportiv”, pasi kësisoj Ministria garanton që njeh kontributin e saj në shoqëri dhe e pranon këtë formë juridike duke kontribuar. Tenderi – Sot, tre firmat e përzgjedhura do të japin në Shoqëri projektet e tyre arkiteknike bashkangjitur dhe me kostot përkatëse për prishjen e stadiumit aktual dhe ndërtimin e një të riu. Raporti cilësi-kosto në oferta do të vlerësohet nga Shoqëria Aksionere të paktën në 4-5 javët e ardhshme. Shqipëria gjatë kësaj kohe do të përpilojë një raport prej së paku 100 faqesh ku do të shqyrtohen ofertat dhe ku do të merren disa vendime dhe ide përfundimtare. Në mes të muajit janar me siguri shoqëria do t’ia dërgojë këtë raport të paktën tre grupeve të tanishme të interesit, që janë FSHF, UEFA dhe shteti shqiptar. Financimi – Në këtë moment që flasim ende nuk është diskutuar në detaje forma e financimit dhe partnerët që mund të afrohen. Parashikohet që projekti për stadiumin të ketë një numër prej 18 mijë spektatorësh, ka shumë gjasa të jetë një i tillë i vogël futbolli dhe nga pikëpamja vizive ndoshta fasada e stadiumit aktual ose dizanjimi i saj të ruhet. Ende nuk ka shifra zyrtare, pasi ato do të dalin nga raporti pas ofertave por parashikohet që ndoshta kostoja totale të jetë 35 milionë euro, diçka më shumë ose diçka më pak. Kohëzgjatja e punimeve varet nga rendimenti i firmave nënkontraktuese por nga momenti i fillimit të prishjes deri në ditën e inaugurimit ka gjasa që të shpenzohen së paku 2 ose diçka më shumë vite.
?! Çfarë do të ndodhë sot?
Tre kompani të huaja do të paraqesin në Shoqërinë Aksionere “Kuqezi” ofertat e tyre në lidhje me prishjen dhe ndërtimin e stadiumit të ri bashkangjitur me kostot përkatëse. Nuk diskutohet që kompanitë kanë punuar mbi bazën e disa kërkesëideve që ka paraqitur shoqëria pas studimeve të shumta që janë bërë në lidhje me strukturën e ndërtimit dhe kapacitetit të hapësirës për tifozët.
1 Muaj kohë do t’i duhet shoqërisë që të përpilojë një raport në lidhje me ofertat për të arritur në një përfundim final në lidhje me kostot dhe modelin arkiteknik dhe të punimeve të stadiumit. Në fund të raportit, palët e interesuara, FSHF, UEFA dhe Shteti Shqiptar do të kenë një ide të qartë mbi atë çka do të ndërtojnë dhe koston finale të ndërtimit
Afrimi i Shtetit Qeveria “Rama” e kishte snobuar deri në këto momente Shoqërinë Aksionere, megjithëse në thelb ata janë tanimë zyrtarisht të përfshirë në këtë ide pasi kanë 25% të aksioneve të shoqërisë. Brenda këtyre dy ditëve shteti do të dërgojë anëtarin e Bordit në shoqëri dhe ky është një sinjal pozitiv që shteti mesa duket është dakord në thelb për vijueshmërinë e projektit.
2 Ose pak më shumë vite mund të zgjasin punimet për ndërtimin e stadiumit
18 Mijë Vendësh mendohet të jetë stadiumi i ri
35 Milionë Euro pak a shumë do të jetë kostoja e ndërtimit të stadiumit
Ja çfarë duhet të dini për impiantin e ri
– Ideja për ndërtimin e stadiumit të ri mori drejtim 4 vite më parë kur më së fundi, Shteti, UEFA dhe FSHF ranë dakord në parim për ndërtimin e tij. – Që në fillim stadiumi u konceptua të ndërtohej aty ku sot gjendet stadiumi “Qemal Stafa”. – Struktura ligjore e administrimit të stadiumit ka “ngrënë shumë kohë”. – Stadiumi sot është juridikisht një “Shoqëri Aksionere”. Ajo ka pronar 75% FSHF-në dhe 25% Shtetin Shqiptar. – Shoqëria në këto dy vite punoi për të marrë statusin ligjor deri në pronësinë e truallit që tani është pronë e kësaj shoqërie me destinacion ndërtimin e një impianti sportiv. – Shoqëria gjatë kësaj kohe bëri studimin e objektit me ndihmën e ndërkombëtarëve, bëri një planifikim të madhësisë së objektit të ardhshëm dhe një studim mbi grupet e interesuara të interesuara në financim. Shqipëria shpalli një tender mbi kompanitë e hauaj që duan të investojnë në projektin, skicimit dhe ndërtimit me kostot respektive. Sot priten ofertat e këtyre kompanive të përzgjedhura. – Shteti ka qenë disi pasiv gjatë muajve të fundit, duke mos garantuar më aq ndjeshmëri për projektin. Shteti është shumë i rëndësishëm pasi UEFA kërkon garancinë e shtetit në përfshirje në këmbim të investimit që do të bëjë. – Pritet që Shteti të jetë më prezent dhe Shoqëria Aksionere pas një muaji do të ketë të gatshëm një raport që do shkojë tek tre aksionerët kryesorë. Me miratimin e projektit final do të fillojë prishja, ndërtimi dhe gjetja e formës së thithjes të sa më shumë financimeve. – Ndërkohë, UEFA ka paralajmëruar se nuk ka asnjë stadium shqiptar të denjë për të luajtur ndeshje ndërkombëtare dhe kësisoj duhet patjetër rikonstruksioni i një stadiumi të dytë derisa të mbarojnë punimet e panisura në rindërtimin e “Qemal Stafës”.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn